Helsinkiläisen lähiön keskellä oli vuosikymmeniä poliisivaltioksi muutettu kerrostalo, joka herätti naapurustossa pelonsekaista kunnioitusta

DDR rakennutti kerrostalon Helsinkiin omille työntekijöilleen vuonna 1955. He herättivät Roihuvuoressa uteliaisuutta, huvittuneisuutta ja ripauksen pelkoa.

Sirkku Hannila ja hänen miehensä tutustuivat itäsaksalaispariskuntaan kesällä 1988. Hannila kuvattiin Keijukaistenpolun talon edessä.­

Aivan tavanomaista ei ole, että keskellä tavallista suomalaista lähiötä on talo, jonka omistaa toinen valtio ja joka on täynnä kyseisen maan asukkaita.

Vielä erikoisempaa on, jos talon asukkaat pyrkivät välttelemään kontakteja ympärillään asuviin suomalaisiin.

Tämä oli kuitenkin arkipäivää Roihuvuoressa yli kolme vuosikymmentä.